אַתְּ צְמֵאָה לְיֹפִי...



	
	אַתְּ צְמֵאָה לְיֹפִי...
	




אַתְּ צְמֵאָה לְיֹפִי, עֲשִׁירַת הַיֹּפִי,

עֵת מָלֵא הוּא אוֹתָךְ אַתְּ אוֹתוֹ תִּרְדֹּפִי;





אַתְּ עוֹרְגָה לְאוֹרָה, אַתְּ סֵמֶל הָאוֹרָה,

וּפְלָגִים הִיא זוֹרְמָה מֵעֵינֵךְ הַטְּהוֹרָה;





אַתְּ מְפַלְּלָה לְאַהֲבָה, אַתְּ סֵמֶל הָאַהֲבָה,

וּכְמוּסָה הִיא עִמָּךְ עִם בְּרָקַהּ וְעִם לַהֲבָהּ.




תרע"ב










את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/34810